Document ID: /roh_data/filtered/fineweb-2-filterrobots_roh.jsonl.gz/43191

Cun Meret Bissegger, ina cuschinunza passiunada ed autura da plirs cudeschs, han ils organisaturs en la val taliana porschi in’attracziun speziala per l’emprima ediziun dal «Festival delle erbe». Da la partida èn stadas bleras persunas ch'han gia in’idea da plantas e che elavuran er gia erbas.
Ina spassegiada cun egliada per terra
Suenter in’introducziun tras l’experta Bissegger, han las bun 120 persunas pudì ir en gruppas a scuvrir la gronda varietad ch’ins chatta cun guardar pli bain tge che crescha tut be paucs meters davent da chasa.
Puspè turnar tar il genuin
Grazia a l’inspiraziun dal festival duain ils visitaders er survegnir novas ideas co ch’ins pudess duvrar ed elavurar las ervas selvadias en il mintgadi. Uschè è dasper in aperitiv cun differentas ervas er stà ina show da moda in punct sin il program dal «Festival delle erbe». Ultra da quai han ins la dumengia pudì sagiar spezialitads regiunalas cun odurs e gusts dad ervas al pitschen «mercatino».
RR actualitd 08:00